|  |  |  |
| --- | --- | --- |
| № | Sniedzamā informācija | Informācija par projektu |
|  | **Ministru kabineta noteikumu projekts “Grozījumi Ministru kabineta 2013.gada 3.janvāra noteikumus Nr.17 “Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai””** | | |
| 1. | Projekta izstrādes nepieciešamības pamatojums | Ministru kabineta noteikumu projekts ir izstrādāts, lai:  - saskaņotu Ministru kabineta noteikumu regulējumu ar likumu “Par nodokļiem un nodevām” un Pievienotās vērtības nodokļa likumu, paredzot, ka Valsts ieņēmumu dienesta (turpmāk – VID) lēmumu paziņošana un pievienotās vērtības nodokļa (turpmāk – PVN) maksātāju saziņa ar VID notiek elektroniskā veidā, izmantojot Elektronisko deklarēšanas sistēmu (turpmāk - EDS);  -izpildītu Ministru kabineta 2021.gada 28.septembra sēdes protokola Nr.64  36.§ 3.punktā doto uzdevumu;  - paredzētu fiskālā pārstāvja preču eksporta darījumiem piemērotu kritēriju, kas nebūtu saistīts ar vispārējā galvojuma izmantošanu, atbrīvojot no apliecinājuma iespējamā PVN parāda segšanai iesniegšanas;  - tehniski precizētu regulējumu, novēršot dublēšanos ar Pievienotās vērtības nodokļa likumu attiecībā uz kārtību, kādā reģistrē ārpussavienības režīmam un savienības režīmam un izslēdz no minētajiem režīmiem. |
| 2. | Projekta īss saturs | Ar Ministru kabineta noteikumu projektu plānots:   1. precizēt Ministru kabineta noteikumus, paredzot, ka VID lēmumu paziņošana un PVN maksātāju saziņa ar VID notiek tikai elektroniskā veidā, izmantojot EDS, kā tas ir noteikts likumā “Par nodokļiem un nodevām”; 2. noteikt iespēju reģistrētam PVN maksātājam, kuram piešķirta atļauja PVN atmaksāšanai, izmantot tā izveidoto digitālo PVN atmaksas sistēmu, kas nav obligāta; 3. papildināt nosacījumus, kas paredz fiskālo pārstāvi atbrīvot no apliecinājuma iespējamā PVN parāda segšanai iesniegšanas; 4. tehniski precizēt Ministru kabineta noteikumus, izslēdzot kārtību, kādā PVN maksātāju reģistrē ārpussavienības režīma un savienības režīma izmantošanai un izslēdz no minētajiem režīmiem, lai nedublētu Pievienotās vērtības nodokļa likuma regulējumu; 5. precizēt atsevišķus punktus, mazinot interpretācijas iespējas |
| 3. | Iespējamie risinājuma varianti (ja nepieciešams) | Nav citu risinājumu. |
| 4. | Par projektu nosakāmā atbildīgā amatpersona | S.Āmare – Pilka, Netiešo nodokļu departamenta direktore |
| 5. | Nosakāmais projekta sagatavotājs (ja nepieciešams) | D.Lukjanska, Netiešo nodokļu departamenta Pievienotās vērtības nodokļa nodaļas vecākā eksperte |
| 6. | Darba grupas vadītājs un iespējamais sastāvs (ja nepieciešams) | Darba grupu veidot nav nepieciešams. |
| 7. | Sabiedrības līdzdalība | Uzziņa par tiesību akta projekta izstrādi tiks publicēta Finanšu ministrijas mājas lapā. Viedokli var sniegt līdz š.g. 1.decembrim.  Tāpat informācija par Ministru kabineta noteikumu projektu tiks nosūtīta reģistrētiem PVN maksātājiem, kuriem piešķirta atļauja PVN atmaksāšanai, ja trešās valsts vai trešās teritorijas fiziskā persona, kuras pastāvīgā uzturēšanās vieta nav Eiropas Savienības teritorijā, izved iekšzemē iegādātās preces no Eiropas Savienības teritorijas. |
| 8. | Prognozējamā projekta finansiālā ietekme uz valsts budžetu | Nav |